cyanic-selkie/wikianc huggingface dataset:
Taivano Premjer lyga
Taivano Premjer lyga – Taivano profesionalų futbolo lyga, įkurta 2017 metais. Lygos varžybas organizuoja Taivano futbolo federacija. Dalyvauja aštuonios komandos (2020 m.).
2023 m. sezonas
1. Tainan City FC 14	 11	1 2	24 8 +16 34 2. Taiwan Shihu FC 14	8	4	2	25	15	+10	28 3. Taichung Futuro 14	 6	3	5	25	18	+7	21 4. Hang Yuan	   14	6	2	6	17	19	-2	20 5. Taipower 14	5 3	6 23 14	+9 18 6. AC Taipei	14	5 3	6 12 15	-3 18 7. Ming Chuan Uni. 14 5 2 7 17 28 -11 17 8. Deva Dragons 14	0 2 12 11 37 -26	2
Papurviai
Papurviai – kaimas rytinėje Kėdainių rajono savivaldybės dalyje, 4 km į šiaurės vakarus nuo Šėtos gyvenvietės, už Sangailų. Kaimas išsidėstęs prie Šumeros upės ir Ilgatrakio miško. Prie rytinės kaimo dalies yra kelias Šėta–Okainiai–Truskava. Sovietmečiu Sereikių sodybos viename kambaryje buvo pradinė mokykla.
Istorija
XX a. pr. buvo Papurvių kaimas ir okolica Šėtos valsčiuje. Valdas čia turėjo Kargaudai, Macianskiai ir Taujanskai.
Onuškio bažnyčia
Onuškio bažnyčia vadinamos dvi bažnyčios:
Yaya Touré
Gnegneris Jaja Turė (Gnégnéri Yaya Touré; g. 1983 m. gegužės 13 d.) – futbolininkas, Dramblio Kaulo Kranto rinktinės ir Manchester City klubo saugas. Jajos broliai Kolo Touré ir Ibrahim Touré taip pat futbolininkai.
žaidžia nuo 2004 m. Su rinktine dalyvavo, 2006, 2008, 2010 m. Afrikos Tautų taurėse.
Jakėnų seniūnija
Jakėnų seniūnija – administracinis-teritorinis vienetas Varėnos rajono savivaldybės šiaurinėje dalyje.
Geografija
69 proc. seniūnijos ploto užima miškai: pietinę dalį užima Dainavos girios pakraštys, šiaurėje – Kareivonių miškai. Seniūnija yra Merkio baseine: pietiniu pakraščiu teka pats Merkys, per seniūniją – jo intakas Duobupis. Telkšo 14 ežerų – Netečius, Juodikis, Lielukas, Pabezninkų ežeras, Vykšius ir kt. Yra Puodžių durpynas.
Jakėnų seniūnija – viena rečiausiai apgyvendintų Lietuvos seniūnijų.
Gyvenvietės
Seniūnijos gyvenvietės (sąrašas sudarytas 2022-01-31 „Registrų centro“ ir 2011–2021 m. gyventojų surašymų duomenimis):
Seniūnaitijos
2009 m. įsteigtos 5 seniūnaitijos:
Blinkų ežeriokas
Blinkų ežeriokas – ežeras šiaurės rytų Lietuvoje, Zarasų rajone, apie 4 km į pietryčius nuo Dusetų. Ežero ilgis iš pietvakarių į šiaurės rytus – 0,17 km, plotis – iki 0,07 km. Altitudė 139,5 m. Krantai žemi, plačiai užpelkėję, vietomis apaugę krūmais. Aplinkui plyti pievos ir dirbami laukai. Pietryčiuose išteka upeliukas link iš rytų ir šiaurės pelkę juosiančio Meletinės upelio (Sartų ežero intakas). Netoliese įsikūręs Voversių kaimas.
Kėdainių Juozo Paukštelio progimnazija
Kėdainių Juozo Paukštelio progimnazija – dieninė, savarankiško mokymosi bendrojo lavinimo mokykla Kėdainiuose, Vilniaus g. 11, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 195092544. Steigėjas Kėdainių rajono savivaldybės taryba.
Istorija
1946 m. mokykla pavadinta Kėdainių 1-ąja vidurine mokykla. 1965 m. mokykla perkelta į naujas patalpas. 1971 m. pradėtas sustiprintas matematikos mokymas. 1976 m. pradėtas sustiprintas anglų kalbos mokymas. 1981 m. Kėdainių 1-ajai vidurinei mokyklai suteiktas rašytojo Juozo Paukštelio vardas.
1997 m. įsteigta Kėdainių Juozo Paukštelio gimnazija. 2002 m. rugsėjo 1 d. sujungta Kėdainių pradinė mokykla ir Kėdainių Juozo Paukštelio gimnazijos bendrojo lavinimo skyrius, įsteigta Kėdainių Juozo Paukštelio pagrindinė mokykla ir atskirta gimnazija, kuri persikėlė į restauruotas senosios gimnazijos patalpas, ji pavadinta Kėdainių Šviesioji gimnazija. 2015 m. mokykla tapo progimnazija.
Kaštelo Brankas
Kaštelo Brankas ( – „baltoji pilis“) – miestas vidurio-rytų Portugalijoje, Vidurio Portugalijos regione, netoli Ispanijos sienos. Apskrities centras. Pro miestą eina Lisabonos-Guardos geležinkelis, keliai į Koimbrą, Guardą, Kaseresą, Portalegrę. Chemijos, keramikos, tekstilės (ypač vilnos), maisto (aliejaus) pramonė, šaldytuvų gamyba. Amatai (siuvinėjimas ir kt.). Prekyba kamštinių ąžuolų mediena, vynu, alyvuogių aliejumi, sūriu.
Kėdainių Juozo Paukštelio progimnazija
Mokytojai
Mokykloje dirba 72 pedagogai. Iš jų:
Kaštelo Brankas
Kaštelo Branke yra XIII a. pilis, XVI–XVIII a. Vyskupų rūmai (dabar muziejus) su XVIII a. pr. barokiniu parku, XVII a. Fonsekos rūmai (dabar rotušė).
Istorija
Kaštelo Brankas įkurtas prieš 1209 m.
Naktis
right|thumb|200px|Mėnulio šviesa virš ežero naktį
right|thumb|200px|Europos miestų žiburiai naktyje Naktis − tamsusis paros metas, laikotarpis nuo Saulės viršutinio krašto nusileidimo už horizonto (saulėlydžio) iki visiško pasirodymo virš horizonto (saulėtekio). Naktis prasideda vakaru, baigiasi rytu.
Nakties trukmė skirtinga priklausomai nuo geografinės platumos ir metų laiko (Saulės deklinacijos). Pusiaujyje naktis trunka apie 12 valandų. Tolstant nuo pusiaujo, vasarą naktis trumpėja, žiemą − ilgėja. Platumose tarp poliaračių ir ašigalių apie metų pradžią Šiaurės pusrutulyje, apie metų vidurį Pietų pusrutulyje būna poliarinė naktis, kuri trunka ilgiau negu 24 valandas, ties ašigaliuose – apie pusę metų. Saulėgrįžos metu yra pats didžiausias skirtumas tarp dienos ir nakties trukmės: Šiaurės pusrutulyje ilgiausia naktis yra gruodžio 22 (žiemos saulėgrįža), trumpiausia − birželio 22 (vasaros saulėgrįža), Pietų pusrutulyje – atvirkščiai. Per lygiadienius dienos ir nakties trukmė tampa vienoda: Šiaurės pusrutulio pavasario lygiadienis – apie kovo 20-21 dieną, rudens lygiadienis – apie rugsėjo 22-23 dieną, Pietų pusrutuliui atvirkščiai.
Kartais iš nakties trukmės atimama vakaro ir ryto pilietinės prieblandos.
Senieji Europos gyventojai, pavyzdžiui, galai, laiko tarpus matavo ne dienomis, o naktimis. Apie tai rašo Julijus Cezaris „Galų karo užrašų“ šeštoje knygoje, aiškindamas tai tuo, kad galai laikė save pomirtinio pasaulio dievo Dito (tas pats, kaip Plutonas) palikuoniais.
Nakties metas
Nakties metas baudžiamojo proceso teisėje yra paros laikas nuo 22 iki 6 valandos (LR BPK 27 str.). .
Mitologija
Naktį lietuvių mitologijoje simbolizuoja:
Lioliai (Kėdainiai)
Lioliai – kaimas rytinėje Kėdainių rajono savivaldybės dalyje, 2 km į šiaurę nuo Šėtos, prie Šėtos–Truskavos kelio bei jo atšakos į Pagirius. Kaimo apylinkėse tyvuliuoja nedideli tvenkiniai, o vakaruose iškilęs Sangailų piliakalnis.
Geografija
Kaimu driekiasi kelias, kuris eina per Liolių mišką į Kamėnus, vedantis toliau per Gumbius ir Čerelius į Vaiškonius, už kurių padarius lanką, juo galima pasiekti Pagirius. Šiaurės vakaruose kaimas ribojasi su Stagelių, Stagių ir Sriubių kaimais, šiaurėje – su Liolių mišku, rytiniu kaimo pakraščiu teka Indijos (Indėjos) upelis, kuris po melioracijos virto grioviu, ir toliau ribojasi su Daratavos kaimu, pietvakariuose su Pagirių keliu, o vakaruose – su Sangailų piliakalniu, už kurio yra ežeras Sangailis, ir su Sangailų kaimu.
Šiuo metu (2016 m.) kaime yra likusios 17 sodybų: tik 9 gyvenamos sodybos, kitos stovi tuščios.
thumb|left|250px|Liolių tvenkiniai thumb|left|250px|Įvažiavimas Lioliuosna nuo Vaiškonių
Gyventojai
Kaimo rytinėje pusėje buvo Daratavos palivarkas, priklausęs Reutams, kurį vėliau paveldėjo Vatkevičiai. Liolių kaime prieškaryje gyventojų daugumą sudarė vidutiniai valstiečiai, turėję maždaug po 7–8 ha žemės ir apie 2 ha miško. Kaime vyravo Grigų, Janušauskų ir Miliauskų pavardės.
Ant kalniuko, vakariniame kaimo pakraštyje, tėviškėno Juliaus Dirsės iniciatyva yra pastatytas koplytstulpis sunykusioms kaimo sodyboms ir jos gyventojams atminti. Kaime yra dar du mediniai kryžiai: vienas pakelėje, prie sodželkos (atnaujintas), o kitas viduryje lauko prie buvusios Blusių sodybos atminti Kazimierui Luckui (vyresniajam fotomenininko Vito Luckaus broliui iš Stagelių kaimo), prie kurios jis buvo nušautas pokaryje.
Prieškario laikotarpiu, maždaug apie 1920 m. Miliauskų vienkiemyje, netoli Liolių miško, yra buvusi pradinė mokykla. Netoli Sangailų piliakalnio žydai turėjo vėjinį malūną su karčema, o miške į Kamėnų pusę irgi yra buvusi žydų karčiama. Iš Liolių kaimo yra kilę du pasipriešinimo okupaciniam režimui dalyviai partizanai broliai Antanas ir Petras Palinauskai. Po II pasaulinio karo buvo ištremti į Sibirą keletas gyventojų: Blusiai, Miliauskai, Jonas ir Petras Palinauskai ir Žilinskai.
Iš Liolių kaimo yra kilę keletas Lietuvoje žinomų žmonių. Tai psichologė Bronislava Grigaitė, Kauno Vytauto Didžiojo universiteto profesorė, poetė Pranciška Regina Liubertaitė, žemės ūkio mokslo darbuotojas Vincas Miliauskas, karo lakūnas Kazimieras Mintautas (miręs Biržuose), kunigas Juozas Blusys (Blutis), fotomenininkas Vaidotas Grigas. Taip pat Lioliuose yra gimusios Veronika Grigaitė, ekonomistė ir Veronika Janušauskaitė–Aušvicienė, buvusi Šėtos vidurinės mokyklos mokytoja. thumb|250px|Stogastulpis Liolių ir [[Kamėnai|Kamėnų kaimų atminimui (1995 m.)]] thumb|250px|Kryželis Lioliuose
The Elder Scrolls IV: Oblivion
The Elder Scrolls IV: Oblivion (arba tiesiog Oblivion) – ketvirtoji kompiuterinių vaidmenų žaidimų serijos „The Elder Scrolls“ dalis. Jį sukūrė „Bethesda Softworks“, platino „2K Games“, žaidimas skirtas Microsoft Windows, Xbox 360 ir PlayStation 3 platformoms.
Žaidimas laimėjo daugybę apdovanojimų ir buvo gerai įvertintas daugumoje kompiuterinių žaidimų svetainių.
Šioje dalyje žaidėjas turi sutrikdyti Deadra lordo planams užkariauti mirtingųjų dimensiją.
Dalies pokyčiai
„Oblivion“ atsirado galimybė joti arkliais. Gebėjimų medis išliko panašūs į „Morrowind“, tačiau išvystyta priedų sistema, todėl kas 25 gebėjimų taškus veikėjas įgyja papildomų sugebėjimų (pvz., gali kardo smūgiu paralyžiuoti priešininką). Nežymiai pertvarkyta kerų sistema, atsisakyta skraidymo kerų. Esminis patobulinimas – palengvinta keliavimo sistema, o vykdant užduotis, veikia rodyklė, nurodanti užduoties pabaigos buvimo vietą.
Frakcijos
Pagrindinės frakcijos – trys: Karių gildija, Magų gildija, Vagių gildija ir ketvirtoji, Tamsioji brolija (žudikų gildija). Žaidime taip yra ir kitų mažesnių religinių bei kovinių gildijų (pvz., Arena). Su „Shivering Isles“ papildymu prisideda Pamišimo dvaro (Court of Madness) frakcija.
Siužetas
thumb|left|The Elder Scrolls IV: Oblivion žaidimo aplinka
Veikėjui tenka surasti paskutinį sosto įpėdinį bei sutrukdyti Mythic Dawn kultui padėti Deadra lordui sunaikinti mirtingųjų dimensiją. Žaidimo pradžioje veikėjas pabėga iš kalėjimo bei gauna amuletą iš mirštančio imperatoriaus rankų. Vėliau suranda ir išgelbsti sosto įpėdinį. Jo padedamas, patenka į Mythic Dawn pasaulį ir ten įveikia kulto lyderį. Tačiau per atsivėrusius Užmaršties vartus Deadra princo pajėgos puola imperijos sostinę. Įpėdinis pasinaudoja amuleto galia, susikauna su Deadra lordu ir jį įveikia, bet pats miršta.
Gvadelupos futbolo čempionatas
Gvadelupos futbolo čempionatas – aukščiausia Gvadelupos futbolo lyga, įkurta 1952 m.
14 šalies klubų žaidžia kasmetiniame čempionate, kurį organizuoja Gvadelupos futbolo federacija. 3 paskutines vietas užėmusios komandos yra perkeliamos į žemesnę lygą (pranc. Guadeloupe Championnat de Promotion Honneur Régionale).
1998 m. L’Etoile de Morne-à-l’Eau futbolo klubas dalyvavo CFU klubų čempionate. Nuo to laiko, nei vienas Gvadelupos klubas nežaidė nei CONCACAF Čempionų lygoje, nei CFU klubų čempionate.
Gvadelupos futbolo klubai gali dalyvauti Prancūzijos futbolo taurėje.
Folkungai
thumb|Paminklas Birgeriui Magnusonui [[Stokholmas|Stokholme]] Folkungai (SV Folkungar) arba Bjelbo dinastija – Skandinavijos karalių dinastija, 1250–1364 m. valdžiusi Švediją, 1319–1387 m. Norvegiją, 1375–1387 m. Daniją.
Istorija
Pradininkas – jarlas Birgeris Magnusonas, vedęs paskutinio Erikų giminės karaliaus seserį ir 1250 vainikavęs sūnų Valdemarą Švedijos karaliumi, bet 1250–1266 m. iš tiesų valdė pats.
Folkungų laikais Švedijoje galutinai susiklostė feodaliniai santykiai. Valdant Magnusui Eriksonui 1319 m. sudaryta asmeninė unija su Norvegija, kurią Folkungai išlaikė, kai 1364 m. buvo nuversti Švedijoje. Paskutinis Folkungas Olafas IV Hokonsonas 1375 m. buvo išrinktas ir Danijos karaliumi. Dinastija pavadinta Folkungais XVI a. pirmojoje pusėje. XII a.- XIII a. taip vadintos karaliams priešiškos didikų giminės.
Fantastiškos dienos
Fantastiškos dienos  – 2003 Pietų Korėjos mokslinės fantastikos animacinis filmas. Filme naudojami kompiuteriu apdoroti vaizdai, panašiai kaip ir Final Fantasy: The Spirits Within. Filme pasakojama apie ateities pasaulį, kuriame civilizaciją sunaikino karai ir užterštumas, o išgyvenę pastatė paskutinį miestą Ekobaną, kurio energijos šaltinis – teršalai.
Lara Fabian
Lara Fabian (tikrasis vardas Lara Crokaert; g. 1970 m. sausio 9 d. Eterbeke, Belgija) – Belgijos dainininkė, turinti Kanados pilietybę. Kūrinius atlieka prancūzų, anglų, italų, ispanų, rusų ir kitomis kalbomis. Yra išleidusi ir pardavusi daugybę albumų, gavusi įvairių apdovanojimų ir nusifilmavusi keliuose filmuose.
Biografija
Lara gimė Belgijoje belgo ir sicilietės šeimoje. Pirmus penkerius metus gyveno Sicilijoje, vėliau persikėlė į Briuselį. Čia pradėjo dainuoti, šokti ir groti pianinu.
Lara savo karjerą pradėjo būdama 14 metų. Jos tėvas buvo gitaristas, su juo grodavo muzikos klubuose. 1986 metais atlikėja laimėjo konkursą Tremplin de la chanson, o 1987-aisais įrašė debiutinę dainą „L’Aziza est en pleurs“.
Laros tarptautinė karjera prasidėjo 1988 metais, kai 1988 m. „Eurovizijos“ konkurse su daina „Croire“ atstovaudama Liuksemburgui, užėmė ketvirtąją vietą. „Croire“ Europoje parduota apie 600 tūkstančių egzempliorių bei kūrinys buvo įrašytas vokiečių (Glaub) ir anglų (Trust) kalbomis.
Skaitymai
Skaitymai – mėnesinis literatūros ir kritikos žurnalas, ėjęs 1920–1923 m. Kaune.
Istorija
Leido Lietuvos švietimo ministerija. Ėjo kartą per mėnesį, nuo 1922 m. – kartą per du mėnesius. Spausdino Varpo spaustuvė ir Valstybės spaustuvė Kaune. Išėjo 24 knygos.
Spausdino įvairių krypčių rašytojų kūrinius, kritikos straipsnius, mokslines studijas apie lietuvių literatūrą, atskirų autorių kūrybą, skelbė užsienio rašytojų kūrinius.
Bendradarbiavo Vytautas Bičiūnas, Bronė Buivydaitė, Kazys Binkis, Sofija Čiurlionienė, Faustas Kirša, Pranas Mašiotas, Lazdynų Pelėda, Kazys Puida, Balys Sruoga, Jurgis Savickis, Juozas Balčiūnas-Švaistas, Petras Tarulis, Petras Vaičiūnas, Ona Pleirytė-Puidienė, Antanas Vienuolis ir kt.
Redagavo Vincas Krėvė, 1923 m. – Liudas Gira.
Skalvos keleivis
Skalvos keleivis – Pamario laikraštis, ėjęs 1991–1992 m. Šilutėje.
Istorija
Rašė apie Mažosios Lietuvos istoriją, dabartį, Šilutės rajono aktualijas.
Bugunis
Bugunis  – miestas pietų Malyje, Sikaso regione, Vasulu kultūriniame regione, prie Baulės upės, 170 km į pietryčius nuo Bamako. Apskrities centras. Keliai į Bamaką, Sikasą, Kankaną. Svarbus medvilnės auginimo ir apdirbimo centras.
Netoli miesto yra Bugunio-Fulabulos saugomas miškas.
V pasaulio futbolo čempionato atranka
V pasaulio futbolo čempionato atrankos varžybos vyko nuo 1953 m. gegužės 9 iki 1954 m. balandžio 4 dienos. Užsiregistravo 45 rinktinės, 10 iš jų nesužaidė nė vienerių rungtynių. Likusios komandos kovojo dėl 14 vietų:
6 grupė
Papildomos rungtynės:
Turkija laimėjo burtų keliu, metant monetą.
Gasparas Gocis
Gasparas Gocis (, 1713 m. gruodžio 4 d. Venecija – 1785 m. gruodžio 25 d. Paduva) – italų rašytojas, žurnalistas. Vienas pirmųjų italų žurnalistų.
Biografija
Gimė kilmingo, bet neturtingo dvarininko šeimoje. Brolis Karlas Gocis. Priklausė Graneleskio akademijai. 1774 m. paskirtas Paduvos mokyklų valdytoju. Dvisavaitiniams Venecijos leidiniams „Gazzetta veneta“ (1760-1761 m.) ir „Osservatore Veneto“ (1761–1762 m.) rašė straipsnius meno, literatūros, dorovės temomis, miesto kronikos vaizdelius. Sukūrė parodijų, dramų.
V pasaulio futbolo čempionato atranka
12 grupė
Peru atsisakė žaisti.
13 grupė
Taivanas atsisakė žaisti.
Force India
Force India F1 – Formulės 1 komanda susikūrusi 2007 m. spalio mėn. Indijos verslininkui Vijay Mallya nupirkus trumpai gyvavusią Spyker F1 komandą. 2010 m. sezone komandai atstovauja vokietis Adrianas Sutilas ir italas Vitantonio Liuzzi. Naująjį savo automobilį VJM03 pristatė 2010 m. vasario 9 d. internetu.
Istorija
Force India atsiradimas demonstruoja Indijos didelį norą dalyvauti Formulėje 1. O tai stiprina Delio miesto pasiruošimą surengti pirmąjį Formulės 1 GP Indijoje 2011 m. 2007 m. spalį FIA patvirtino Spyker F1 pavadinimo keitimą į Force India.
2008 sezonas
thumb|left|150px|A.Sutilas bandymuose 2008 sausį Colin Kolles liks komandos vadovu 2008 m., Michiel Mol bus Formulės 1 lenktynių direktorius, o Mike Gascoyne bus technikos direktorius. Force India ekipa naudos Spyker F8-VII pakabą pirmąją 2008 sezono pusę. Iki pat 2010 m. ji naudos Ferrari variklius, o nuo 2008 sezono starto komandos bolidus puoš Indijos vėliava. Komanda paskelbė, kad jos pilotais bus Adrianas Sutilas ir sausio mėnesį patvirtintas Giancarlo Fisichella. Komandos pilotas bandytojas bus Vitantonio Liuzzis.
2008 m. vasario 7 d. Indijos mieste Mumbajuje komanda oficialiai pristatė savo naująjį bolidą VJM01.
2008 m. vasario 25 - vasario 27 d. komanda dalyvavo bandymuose Barselonoje.
Po bandymų Barselonoje komanda tikisi naujajame sezone kiekvienose lenktynėse patekti į antrąją kvalifikacijos dalį.
Komandos pilotas G. Fisichella džiaugiasi atsidūręs Force India ekipoje: „Komanda tikrai tiki manimi, jie išklauso tai, ką turiu jiems pasakyti. Komanda tikrai džiaugiasi dirbdama su manimi. Spaudimas šioje ekipoje tikrai mažesnis nei Renault, ten tu esi tik lenktynininkas, o čia aš jaučiuosi komandos dalimi.” Pilotas prognozuoja, kad 2009 m. sezone komanda tikrai kovos dėl aukštesnių vietų, nei debiutiniame sezone. thumb|left|200px|G.Fisichella Malaizijos GP
Pirmasis sezono etapas Australijoje ekipai susiklostė nesėkmingai, jau pirmame rate G. Fisichella pateko į avariją ir baigė lenktynes, o komandos antrasis pilotas A. Sutilas 8 rate baigė lenktynes dėl hidraulikos problemų.
Malaizijos GP metu ekipa vėl nukentėjo nuo hidraulikos problemų - dėl šios problemos jau penktame rate iš lenktynių privalėjo pasitraukti A. Sutilas. Tuo tarpu G. Fisichella sugebėjo pasiekti finišą dvyliktoje vietoje nuo lyderių atsilikdamas ratu.
Balandžio 13 d. komandos savininkas Vijay Mallya pranešė, kad 2009 m. ekipa naudos „Ferrari“ sukurtą kinetinės energijos atgavimo sistemą (KERS). „Mes naudosime „Ferrari“ variklį ir „Magnetti Marelli“ elektroniką“, – vokiečių „Auto Motor und Sport“ pareiškė indas, kalbėdamas apie italų sukurtos KERS naudojimą.
Lapkričio mėnesį komandos savininkas V. Mallya pradėjo komandos pertvarkymą - jis nutraukė sutartį su Ferrari ekipa dėl variklių tiekimo ir pradėjo bendradarbiavimą su Mercedes-Benz padaliniu dėl variklių, pavarų dėžės ir KERS sistemos tiekimo komandai. Taip pat indas pakeitė ekipos vadovą - naujuoju vadovu jis paskyrė Simon Robertsą, kuris iki tol buvo McLaren ekipos padalinio vadovas.
2009 m. sezonas
2009 m. sezone Force India išlaikė tą patį lenktynininkų duetą. Jau pirmose sezono lenktynėse Australijoje A. Sutilui pritrūko vienos vietos iki pirmųjų komandos taškų, o Monake G. Fisichella taip pat finišavo devintoje vietoje. Belgijos lenktynėms komanda smarkiai patobulino savo automobilį ir jau kvalifikacijoje G. Fisichella pelnė pirmąją pole poziciją komandos istorijoje. Lenktynėse italas finišavo antras už Kimi Raikkoneno ir tokiu būdu pasiekė pirmąjį ekipos istorijoje finišą ant podiumo bei pelnė pirmuosius taškus. Po tokio puikaus pasirodymo italas buvo pakviestas likusias sezono lenktynes atstovauti Scuderia Ferrari ekipai (pakeičiant joje italų ekipos bandytoją Luca Badoerį). Vietoj G. Fisichellos į Force India lenktynininko vietą atėjo kitas italas V. Liuzzi. Kitame etape Italijoje Force India taip pat pasižymėjo greičiu ir A. Sutilas sugebėjo finišuoti 4 vietoje. Šiuose dvejuose etapuose buvo pasiekti vieninteliai sezono taškai, kurių iš viso ekipa surinko 13.
Artūras Jagelavičius
Artūras Jagelavičius (g. 1961 m. gegužės 30 d.) – kunigas, monsinjoras, Kauno arkivyskupijos tribunolo viceoficiolas, kunigų išrinktas Kauno arkiv. kunigų tarybos narys.
Biografija
Įšventintas kunigu 1988 m. gegužės 29 d.
2003 m. gruodį atleistas iš Kauno arkivyskupijos tribunolo viceoficiolo pareigų ir penkeriems metams paskirtas Kauno arkivyskupo teismo vikaru.
Kauno arkikatedra bazilika, VDU KTF dėstytojas.
Žiobiškio tvenkinys
Žiobiškio tvenkinys – tvenkinys Lietuvoje, Rokiškio rajone, 8 km į šiaurės vakarus nuo Rokiškio, ties Žiobiškiu. Sudarytas užtvenkus Vingerinės upę (Nemunėlio intakas) 6,7 km nuo jos žiočių. Tvenkinio ilgis iš rytų į vakarus – 1,45 km, plotis – iki 0,19 km. Altitudė 96,2 m. Krantai aukštoki, apaugę medžiais. Rytinis tvenkinio galas užpelkėjęs. Tvenkinį supa daugiausia dirbami laukai, krūmynai. Aplink tvenkinį įsikūręs Vengerinės kaimas. Pietvakarinėje pakrantėje, šalia užtvankos, yra įrengtas paplūdimys.
Užtvankos keteros aukštis virš jūros lygio 98 m, ilgis 236 m, plotis 5 m. Vandens pralaida – šachtinė. Skaičiuotinis užtvankos debitas – 9,55 m³/s. Tvenkinys įrengtas 1975 m. 1996 m. pastatyta 15 kW galios mažoji hidroelektrinė.
Monetų padirbinėjimas
Monetų padirbinėjimas – monetų klastojimas, paprastai siekiant pasipelnyti.
Istorija
Pirmosios monetos buvo gaminamos tik iš tauriųjų metalų ir todėl tai labai masino klastotojus. Radiniai patvirtina, kad monetos buvo padirbinėjamos jau antikos laikais. Vienas iš primityviausių klastojimo būdų, tai nuo iš tauriųjų metalų pagamintų monetų apipjaustyti jos kraštus. To siekiant išvengti monetų šonai pradėti graviruoti. Taip pat iš pigesnių metalų pagaminti monetų ruošiniai buvo apliejami brangesniu metalu, paauksuojami ar pasidabruojami ar tiesiog aplipdomi folija. Vietoj iš tauriųjų metalų pagamintų monetų pradėjus naudoti iš pigesnių metalų pagamintas monetas, jos pradėtos lieti ar kaldinti. Tobulėjant monetų gamybos technologijoms, siekiant sudaryti galimybę žmonės lengvai atskirti suklastotas monetas nuo tikrų ypatingas dėmesys jas gaminant buvo skiriamas jų proporcingumui. Moneta turėjo pastačius nekristi, o pastūmus riedėti tiesiai.
Pinigų padirbinėjimas buvo laikomas vienu iš sunkiausių nusikaltimų, nes falsifikatoriai gali sužlugdyti šalies ūkį (nors tokio atvejo nežinoma, dažniau dėl didelės infliacijos falsifikatoriai turėdavo nutraukti savo veiklą), todėl už jį buvo griežčiausiai baudžiama. Falsifikatoriai verdami aliejuje, deginami ant laužo, 1566 ir 1588 metų Lietuvos statutuose už pinigų padirbinėjimą buvo numatyta mirties bausmė sudeginant ant laužo, TSRS įstatymai taip pat numatė už pinigų padirbinėjimą net mirties bausmę.
Laikui bėgant monetas iš tauriųjų metalų pradėjo keisti popieriniai pinigai, kol galiausiai monetos pradėtos gaminti visai iš palyginti nebrangių metalų. Kai kurių monetų pagaminimas yra brangesnis negu jos nominali vertė (1, 2 lietuviški centai). Taip vykstant mažėjo ir atsiskaitymuose naudojamų monetų klastojimo atvejų. Šiais laikais dažniausiai klastojamos senoviškos, iš tauriųjų metalų pagamintos monetos.
1567 m.
Mirtys
Nedatuota
Lietuvos pionierius
thumb|200px|Lietuvos pionierius, 1963 m. thumb|200px|Lietuvos pionierius, 1967 m. thumb|200px|Lietuvos pionierius, 1967 m. thumb|200px|Lietuvos pionierius, 1986 m. thumb|200px|Lietuvos pionierius, 1988 m. Lietuvos pionierius – Lietuvos laikraštis vidutinio mokyklinio amžiaus vaikams, ėjęs 1946–1989 m. Vilniuje.
Istorija
Leido Lietuvos Lenino komunistinė jaunimo sąjunga ir Lietuvos V. Lenino pionierių organizacijos respublikinė taryba. Ėjo kas savaitę, nuo 1957 m. – du kartus per savaitę. 1952–1957 m. buvo leidžiamas tapatus leidinys lenkų kalba „Pionier Litwy“. Buvo skirtas stiprinti moksleivių idėjinį, politinį ir internacionalinį auklėjimą.
Tiražas 1967 m. – 149 000 egz., 1981 m. – 144 900 egz., 1987 m. – 164 500 egz., 1989 m. – 133 900 egz.
Laikraštyje kaip neetatiniai korespondentai arba darbuotojai savo kūrybinį kelią pradėjo daugelis būsimų žurnalistų ir rašytojų: Gintarė Adomaitytė, Bronė Buivydaitė, Gintautas Iešmantas, Valdemaras Kukulas, Alfonsas Maldonis, Vytautas Račickas, Virgis Stakėnas, nemažai straipsnių Lietuvos praeities tematika paskelbė Vytenis Almonaitis, Pranas Kulikauskas, kiti mokslininkai.
Kėdainių Mikalojaus Daukšos pagrindinė mokykla
Kėdainių Mikalojaus Daukšos pagrindinė mokykla – dieninė, savarankiško mokymosi bendrojo lavinimo mokykla Kėdainiuose, S. Dariaus ir S. Girėno g. 52, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 191019253. Steigėjas Kėdainių rajono savivaldybės taryba.
Istorija
Įsikūrusi Kėdainiuose, Babėnų mikrorajone, prie Babėnų miško. Kėdainių 4-oji vidurinė mokykla 1989 m. pavadinta M. Daukšos vardu. 1993 m. įkurtas muziejus.
XBIZ apdovanojimas
XBIZ apdovanojimas – apdovanojimas, skiriamas pornografijos kino pramonės atstovams, kompanijoms bei atskiriems filmams. Šių apdovanojimų organizatorius – suaugusiems skirtas JAV leidžiamas žurnalas „XBIZ“, teikiantis apdovanojimus nuo 2003 m.
Nominacijas bei nugalėtojus renka žurnalo vadovybė, skaitytojai bei įvairios suaugusiųjų pramogų verslo organizacijos. Pradžioje apdovanojimas buvo skirtas išskirtinai internetu platinamai ir demonstruojamai produkcijai įvertinti, tačiau vėliau kategorijų sąrašas buvo gerokai išplėstas.
Aš ir hipopotamai
Pagrindinio neigiamo herojaus Džeko Ormondo vaidmenį atliko vengrų kilmės buvęs profesionalus boksininkas, 3 kartus Europos čempionas Joe Bugner.
Chevrolet Silverado
Chevrolet Silverado ir GMC Sierra – didelės klasės visureigiai pikapai, kuriuos nuo 1999 m. gamina „General Motors“. 2006 m. Silverado buvo antras pagal pardavimų skaičių JAV, jį lenkė tik Ford F-Serijos visureigiai. thumb|240px|left|2003 m. Chevrolet Silverado
Skambantis balsas
Skambantis balsas – muzikos laikraštis, leistas 1939–1946 m. Čikagoje.
Aš ir hipopotamai
Pagrindiniai aktoriai
left|thumb|150px|Kadras iš filmo
Turinys
1950-ieji metai, Afrika. Tomas organizuoja safari medžiokles turistams, tačiau, kad saugodamas gyvūnus, iš tiesų duoda šaudyti tuščiaisiais šoviniais.
Netrukus atvykus jo nemėgstamam pusbroliui Slimui, prisiekusiam gamtosaugininkui, jiedu įsivelia į konfliktą su Džeku Ormondu, besiverčiančiu laukinių gyvūnų kontrabanda. Šiam nepavykus pusbrolių papirkti ir su jais susidoroti, papirkta vietinė policija uždaro juodu į kalėjimą. Slimui pavyksta pabėgti teismo posėdžio metu ir vėliau jis, buldozeriu išgriovęs kalėjimo sieną, išlaisvina Tomą. Ištrūkę pusbroliai skuba į uostą, kur į laivą jau baigiami krauti narvai su laukiniais žvėrimis, kad sutrukdytų juos išgabenti iš šalies.
Apdovanojimai
1980 m. filmas pelnė vieną Golden Screen apdovanojimą.
Skambantis balsas
Istorija
Išėjo 4 numeriai. Redaktorius-leidėjas Juozas Žuronas.
Zdzisław Ludkiewicz
Zdzislav Ludkievič (1883 m. sausio 17 d. Panevėžyje, Rusijos imperija – 1942 m. liepos 18 d. Varšuvoje, Trečiasis Reichas) – agronomas, Lenkijos žemės ūkio ministras 1923-1924 metais. Brolis Seweryn Ludkiewicz taip pat buvo politikas ir agronomas.
Biografija
Gimė 1883 m. sausio 17 d. Panevėžyje. Mokyklą baigė Liepojoje. Studijavo agronomiją Rygos technikos universitete. Dirbo sekretoriumi Vilniaus žemės ūkio rūmuose, redagavo savaitraštį Tygodnika rolniczego. Nuo 1918 m. gruodžio dėstė Varšuvos aukštojoje žemės ūkio mokykloje, 1925-1926 m. buvo rektorius. Nuo 1923 m. gruodžio 19 d. iki 1924 m. liepos 3 d. buvo žemės ūkio ministru. Mirė 1942 m. liepos 18 d. Varšuvoje.
Donatas Švitra
Biografija
1952 m. jis pradėjo lankyti Ukmergės pradinę mokyklą, 1963 m. baigė Ukmergės 1-ają vidurinę mokyklą. 1963-1968 m. Vilniaus universiteto (VU) Matematikos fakultete studijavo matematiką. Nuo 1971 iki 1974 m. studijavo aspirantūroje Jaroslavlio universite. 1975 m. apgynė fizikos-matematikos mokslų kandidato disertaciją Matematikos institute Minske. 1988 m. apgynė fizikos-matematikos mokslų daktaro disertaciją TSRS MA Moksliniame susivienijime Leningrade. 1991 m. jam buvo suteiktas profesoriaus vardas. 1975-1990 m. dirbo Lietuvos MA Fizikos ir Matematikos institute jaunesniuoju moksliniu bendradarbiu, vyresniuoju moksliniu bendradarbiu, skyriaus vedėju. Nuo 1990 m. iki 1991 m. dirbo Lietuvos MA Ekosistemų analizės Klaipėdos universitete dirba nuo 1991 m. 1991-1993 m. Klaipėdos universiteto rektorius. Nuo 1993 m. KU Gamtos ir matematikos mokslų fakulteto Matematikos katedros profesorius. 1991-1994 m. buvo Ekologijos katedros vedėjas. Nuo 2002 m. matematikos katedros vedėjas. Mokslinių interesų sritys - diferencialinės lygtys su vėlavimu; Matematiniai modeliai ekologijoje, technikoje, fiziologijoje ir medicinoje.
Politinė karjera
1990-1993 m. buvo išrinktas į Klaipėdos miesto savivaldybės tarybą.
Lietuvos politinių emigrantų suvažiavimas
Lietuvos politinių emigrantų suvažiavimas – kairiųjų lietuvių politinių emigrantų suvažiavimas, 1928 m. sausio 22 d. vykęs Berlyne.
Tikslas – suvienyti po Gruodžio septynioliktosios perversmo iš Lietuvos į Vakarų ir Rytų Europos šalis išvykusius politinius emigrantus, izoliuoti plečkaitininkus, kurių padedama Lenkija ketino toliau kištis į Lietuvos reikalus ir galbūt ją pajungti. Suvažiavime dalyvavo 31 delegatas – 27 iš Vokietijos ir 4 iš TSRS. Jie atstovavo apie 150 Lietuvos politinių emigrantų, gyvenančių Latvijoje, Lenkijoje, TSRS, Vokietijoje ir kitose užsienio šalyse. Suvažiavimui įtaką darė Lietuvos komunistų partija.
Suvažiavimas priėmė rezoliucijas dėl Lietuvos nepriklausomybės gynimo nuo Lenkijos, kovos su autoritariniu A. Smetonos režimu Lietuvoje, politinių emigrantų padėties ir uždavinių, bendro su komunistais socialistinio fronto vadovybės išrinkimo, išrinko Lietuvos politinių emigrantų komitetą.
Prieskoniai
thumb|250px|Prieskoniai [[Marokas|Maroko turguje]]
Prieskoniai – stipraus savito skonio ar kvapo prieskoninių augalų dalys ir jų mišiniai. Naudojami paryškinti ar papildyti patiekalų ar padažų savybes. Pagrindinė prieskonių paskirtis – pagerinti maisto skonį ir aromatą, sužadinti apetitą. Kartais naudojami ir siekiant užslėpti nepageidaujamas savybes.
Kaip prieskoniai naudojamos įvairios augalų dalys: džiovintos sėklos, vaisiai, grybai, šaknys, žievė, grūdelių, lapelių, žiedų, šaknų miltelių pavidalais. Prieskoniams taip pat priskiriami kai kurie aromatizatoriai, garstyčios, krienai, kečupas, sviestas su priedais (pvz., su krapais, pipirais). Aliejiniai prieskonių mišiniai ne tik sustiprina patiekalo skonį, bet ir stpriai padidina jo kaloringumą. Kai kurios grynos cheminės medžiagos irgi gali būti naudojamos kaip prieskoniai: cukrus, druska, actas, citrinos rūgštis, natrio glutamatas, esencijos, eterinis aliejus. Prieskoniai skiriasi nuo žalumynų. Lapinės, žaliosios augalų dalys taip pat tinka pagardinti maistą, tačiau jos (pvz., krapai) gali būti naudojamos šviežios, o prieskoniai – tik sudžiovinti.
Nuo seno Lietuvoje vartojami įvairūs prieskoniniai augalai: petražolė, mėta, gelsvė, raudonėlis, krienai, krapai, pipirai, kmynai, kalendra, mairūnas, bazilikas ir daugelis kitų. Kartais vartojamos kiaulpienė, garšva, dilgėlė. Jų jauni lapeliai tinkami tiek žali pavasarį ir vasarą, tiek sudžiovinti ir sutrinti į miltelius žiemą.
Prieskoniai turi daug biologiškai aktyvių medžiagų, antioksidantų. Kiekvienas augalas veikia skirtingai, gali sukelti alerginių reakcijų.
Gruožninkėliai
Gruožninkėliai – kaimas Trakų rajono savivaldybėje, 5 km į pietryčius nuo Onuškio. Maža pietinė kaimo dalis yra Varėnos rajone.
Braškiškių ežeriukas
left|120px
Braškiškių ežeriukas arba Ežerinis – ežeras rytų Lietuvoje, Molėtų rajone, apie 5 km į vakarus nuo Mindūnų, Siesarčio miške. Ežero ilgis iš pietvakarių į šiaurės rytus – 0,16 km, plotis – iki 0,11 km. Altitudė 147,6 m. Krantai žemi, ištisai apaugę medžiais. Šiaurvakarinėje pakrantėje įsikūręs nebegyvenamas Braškiškių kaimas. Ežeras nenutekantis, priklauso Siesarties ežero baseinui (Siesarties upės baseinas).
Mahamadou Sidibé
Mahamadu Sidibė (g. 1978 m. spalio 8 d.) – futbolininkas, Malio rinktinės ir be klubo esantis vartininkas.
Per visą savo karjerą daugiausia rungtyniavo įvairiuose ne pirmo pajėgumo Graikijos ir Kipro klubuose. Nors Omonia klubas, prie kurio Sidibe prisijungė 2009 m. yra vienas šalies lyderių, tačiau žaidėjui teko atsarginio vartininko pozicija.
Skautas (Kanada)
Skautas – lietuvių skautų ir skaučių mėnesinis laikraštis, pradėtas leisti 1949 m. Kanadoje.
Istorija
Leido „Rūtos“ leidykla. Redagavo redakcinė komisija, Pranas Enskaitis, atsakingasis redaktorius Vladas Šarūnas.
Nadyras
thumb|300px|right|Diagrama rodo ryšį tarp [[zenitas|zenito, nadyro ir kitų horizonto elementų. Pažymėtina, kad nadyras yra priešingoje pusėje negu zenitas.]] Nadyras (arab. nadir – esantis priešais (šiuo atveju priešais zenitą)) – dangaus sferos ir stebėjimo vietos svambalo linijos susikirtimo taškas, esantis po stebėtojo kojomis, po horizontu.
Kulnio ąžuolas
thumb|right|250px|Kulnio ąžuolas 2015 m. kovo mėn.
Nadyras
Priešingas nadyrui taškas yra zenitas.
Kulnio ąžuolas
Kulnio ąžuolas – valstybės saugomas botaninis gamtos paveldo objektas, išskirtinių matmenų ir išvaizdos ąžuolas, augantis Šiaulių rajone, Dargaičių kaime (Gruzdžių sen.), apie 3,3 km į šiaurę nuo Gruzdžių. Pasiekiamas iš kelio ties Dargaičių tvenkiniu pavažiavus į rytus apie 1,8 km. Kelio nuorodomis nepažymėtas.
Ąžuolas stūkso etnografinio rėžinio kaimo viduryje, prie pagrindinės gatvės. Šalia įsikūrusios brolių Kulnių šeimų sodybos. Pasak Dargaičių kaimo bendruomenės atstovų, ąžuolą 1876 m. pasodino jų prosenelis Vincas Kulnys.
Ąžuolas paskelbtas saugomu Lietuvos Respublikos aplinkos ministro 2012 m. birželio 13 d. įsakymu Nr. D1-495.
1563 m.
1563 m. buvo nekeliamieji metai, prasidedantys antradienį pagal Grigaliaus kalendorių.
Mirtys
Nedatuota
Venus apdovanojimas
Venus apdovanojimas – apdovanojimas, skiriamas pornografijos kino pramonės atstovams.
Vasulu
thumb|200px|Vasulu padėtis
Vasulu  – istorinis regionas Vakarų Afrikoje. Apima pietų Malį, šiaurės vakarinę Dramblio Kaulo Kranto ir rytinę Gvinėjos dalis, teritoriją į rytus nuo Sankaranio, į pietus nuo Nigerio upių. Svarbiausi regiono miestai yra Janfolila ir Bugunis (Malyje).
Venus apdovanojimas
Nuo 2005 m. šį apdovanojimą pakeitė Eroticline apdovanojimas, kuris buvo teikiamas iki 2009 m.
2010 m. Venus apdovanojimas vėl tapo pagrindiniu Berlyno erotikos festivalio akcentu.
Vasulu
Krašte gyvena mandinkai, fulbiai ir bambarai. Senieji šio krašto gyventojai yra mandinkai, bet XVIII a. čia atsikėlė daug fulbių, atsinešusių islamą. Vasulu žymus savo muzikinėmis tradicijomis.
XIX a. pab. čia trumpai gyvavo Vasulu imperija, vadovaujama prancūzų kolonistams besipriešinusio mandinkų vado Samori Ture.
Pinsko kunigaikštystė
Pinsko kunigaikštystė – XII a. – XVI a. Rusios kunigaikštystė Pripetės aukštupyje, dab. Baltarusijos pietvakariuose (Bresto sritis). Sostinė Pinskas.
Istorija
Iki XII a. pabaigos kunigaikštystė vystėsi kaip Turovo-Pinsko žemės dalis. Ji pirmą kartą suformuota XII a. pabaigoje, kuomet Turovo Jurijus Jaroslavičius ją kaip dalinę kunigaikštystę davė valdyti savo sūnui.
1204 m. Ipatijaus metraštis mini Pinsko kunigaikštį Vladimirą, 1228 m. – Rostislavą, kuris kariavo su Danilu Haličiečiu dėl Čartorijsko vietovės. 1247 m. minimas kunigaikštis Michailas, o 1262 m. Teodoras, Demidas ir Jurijus Vladimirovičiai.
Nuo maždaug 1320 m. Pinskas atiteko LDK, ir Gediminas jame paskyrė savo sūnų Narimantui. Vėliau čia valdė šio sūnūs Michailas, Vasilijus ir Jurijus, dar vėliau – Žygimantas Kęstutaitis. Tuo metu kunigaikštystė sudarė dalį Trakų vaivadijos.
1471 m. sulig Marija Olelkaite, Pinskas tapo Olelkaičių valda. 1521 m. Žygimantas Senasis kunigaikštystę perdavė valdyti žmonai Bonai Sforcai, kuri ją pavertė seniūnija.
Kunigaikščiai
Pinską valdė Riurikovičių Turovo atšakos atšaka, kurios pradininkas buvo Jaroslavas Jurjevičius:
Ganzakas
thumb|rigjt|300px|Ganzakas Armėnijos imperijoje
Ganzakas – senovinis Achemenidų miestas dabartiniame šiaurės rytų Irane. Miestas buvo piečiau Urmijos ežero. Atropatas buvo pasirinkęs Ganzaką savo valstybės sostine.
Pradinis jo vardas buvo medų kilmės, o vėliau asimiliuotas į persų kalbą.
Tiksli miesto vieta, pagal Minorskį, Schippmann ir Boyce, yra netoli Laylān Miandoabo lygumoje. Anksčiau manyta, kad Ganzakas yra Takht-e Suleiman, ši klaidinga nuominė buvo pagrįsta klaidingais Bizantijos šaltiniais
622 m. Heraklėjo kariuomenė nusiaubė Ganzaką, ugnies šventykla ir Adur Gushnasp šventovė buvo sugriautos.
Singlas
thumb|45 aps/min. singlo vinilinė plokštelė
Singlas (muzikoje) – trumpas, vienos ar kelių atskirų dainų įrašas. Paprastai diske būna nuo 1 iki 4 dainų. Didesnio kiekio albumas vadinamas EP.
Osvaldas Jablonskis
Biografija
Osvaldas Jablonskis dirbo Vilniaus Dailės Akademijos Kauno Dailės Fakultete, Doc./Lektorius.
1968 m. baigė Lietuvos dailės institutą. 1968–1972 m. dėstė Kauno S. Žuko taikomosios dailės technikume, 1972–1985 m. dėstytojavo Kauno dailės gimnazijoje, 1989 m. Kauno dailininkų sąjungos specialistas organizaciniams klausimams, 1986–1987 m. ir nuo 1992 m. dėsto Vilniaus dailės akademijos Kauno dailės fakultete. Nuo 1968 m. dalyvauja parodose, surengė virš 40 personalinių akvarelės ir tapybos parodų Lietuvoje ir užsienyje. Nuo 1978 m. Lietuvos dailininkų sąjungos narys. Nuo 1993 m. akvarelistų grupės „Aqua 12“ narys.
Kūryba
Osvaldo Jablonskio kūrybai įtakos turėjo Česlovo Kontrimo, Kajetono Sklėriaus kūryba. Dailininkui būdinga realistinis stilizuotas piešinys, išradinga kompozicija, skaidrus potėpis, subtilus žalsvai sidabrinis koloritas.
Nulietos akvarelės, kuriose vaizduojamas pajūris, senasis Lietuvos kaimas. Akvarelių ciklai:
LDM saugomi darbai: „Takas į Nidos kopas“ (1979, LDM), „Neverionys. Šulinys prie liepos“ (1982, LDM), „Baidyklės vyšniose“ (1983, LDM), „Marionetės galva“ (1985, LDM).
Akvarelisto darbų turi
LR institucijos oficialių vizitų metu paveikslus padovanojo: Popiežiui Jonui Pauliui II, Prancūzijos prezidentui Fransua Miteranui, JAV viceprezidentui Denui Kveilui.
Lietuvos politologų asociacija
Lietuvos politologų asociacija – Lietuvos savarankiška visuomeninė organizacija, vienijanti politologus, t. p. kitus besidominčius politikos mokslu ar kitaip su juo susijusius asmenis. Būstinė Vilniuje, Vokiečių g. 10-210.
Istorija
Lietuvos politologų asociacija įkurta 1991 m. Vilniuje, vienija daugiau kaip 70 narių (2008 m.). Asociacija skatina Lietuvos politikos mokslų plėtrą, skleidžia informaciją apie politikos mokslų laimėjimus ir naujoves. Nuo 1994 m. Tarptautinės politikos mokslų asociacijos (International Political Science Association, IPSA) narė, dalyvauja jos konferencijose ir tyrimų komitetų veikloje. Asociacija ir Vilniaus universiteto Tarptautinių santykių ir politikos mokslų institutas rengia metines konferencijas, seminarus, nuo 1995 m. leidžia žurnalą „Politologija“ ir informacinį biuletenį.
Bilbao
Bilbao – uostamiestis Baskijoje (šiaurės Ispanija), prie Nerviono upės, greta Biskajos įlankos. Miestą supa aukštos kalvos. Biskajos provincijos centras. Senamiestis yra dešiniajame Nerviono krante, naujamiestis (pradėjęs augti XIX a. pabaigoje) – kairiajame. Šias miesto dalis jungia keli tiltai. Yra tarptautinis oro uostas, metropolitenas (nuo 1995 m.). Tai vienas didžiausių šalies pramonės centrų, apylinkėse kasama geležies rūda. Išvystyta cemento, chemijos, maisto, geležies ir plieno, mašinų, popieriaus, tekstilės pramonė. Pro uostą eksportuojama geležies rūda, grūdai, vynas, importuojama anglis ir mediena.
Bilbao kasmet rugpjūtį vyksta Semana Grande bulių kautynės. Yra kelios bažnyčios (tarp jų gotikinė Šv. Jokūbo, XIV a.), muziejai (tarp jų archeologijos, Guggenheim šiuolaikinio meno). Jis atidarytas 1997 m. vykdant miesto rekonstrukciją. Veikia Deusto ir jėzuitų (nuo 1886 m.) universitetai.
Bilbao gyvena ir kuria aktorius ir režisierius Algis Arlauskas.
Futbolas
Mieste 1982 m. vyko XII pasaulio futbolo čempionatas. Žymiausi miesto klubai:
Philipp Kohlschreiber
Filipas Kolšraiberis (g. 1983 m. spalio 16 d.) – profesionalus Vokietijos tenisininkas. Per savo karjerą Filipas yra laimėjęs 2 vienetų ir 6 dvejetų titulus. Jis profesionalu tapo 2001 metais. Šiuo metu ATP reitnge Kolšraiberis užima 27 vietą. Aukščiausia jo pasiekta vieta reitinge buvo dvidešimtantroji. Filipą remia Adidas ir Wilson. Šis vokietis yra patekęs į visų Didžiojo Kirčio turnyrų trečiajį ratą. Šiuo metu reitinge jis yra antras pagal pajėgumą vokietis. Filipą lenkia tik Tomis Hasas. Iki 2009 metų gegužės mėnesio, Kolšraiberį treniravo švedas Štefanas Eriksonas.
Barstyčių tvenkinys
Užtvankos keteros aukštis virš jūros lygio 110,7 m, ilgis 90 m, plotis 6 m. Vandens pralaida – šachtinė. Skaičiuotinis užtvankos debitas – 3,6 m³/s. Tvenkinys įrengtas 1983 m.
Pietinėje pakrantėje įsikūręs Mockaičių kaimas, eina kelias.
Hreidmaras
Skandinavų mitologijoje Hreidmaras – dvergas, Fafniro, Otro ir Regino tėvas. Jis gyveno nuostabiame name, kurį iš aukso ir brangakmenių pastatė Reginas ir saugojo Fafniras.
Legenda pasakoja, kad trys dievai asai: Odinas, Henis ir Lokis klajojo po pasaulį. Keliaujant pro upę Lokis pamatė ūdrą, ėdančią sugautą lašišą. Jis užmušė ūdrą ir džiaugėsi sumedžiojęs du laimikius. Vėliau asai nukeliavo į gyvenvietę ir pasiprašė nakvynės. Hreidmaras juos maloniai priėmė, tačiau pamatęs užmuštą ūdrą, sukvietė savo sūnus Fafnirą ir Reginą, kad jie neįveikiamomis grandinėmis įkalintų asus, kurie nužudė brolį Otrą, medžiotoją, kuris pasivertęs į ūdrą juos aprūpindavo maistu. Odinas pasiūlė atsimokėti už netyčia nužudytą sūnų, tada Hreidmaras pareikalavo pripilti tiek aukso į nudirtą ūdros kailį, kad nesimatytų nė vieno plaukelio. Asai pažadėjo įvykdyti reikalavimą, o atlikti užduoties pasiuntė Lokį, kuris buvo šio nutikimo kaltininkas. Lokis pagavo dvergą Andvarį ir liepė surasti aukso. Andvaris atnešė visą savo oloje turėtą auksą, tik vienintelį jam brangų žiedą Andvarinautą mėgino nuslėpti, tačiau Lokis tai pastebėjo ir nors ir kiek dvergas prašė palikti žiedą, paėmė ir jį. Tada dvergas prakeikė žiedą ir pasakė, kad jis pražudys savo savininką. Lokis nunešė brangenybes ir atidavė Hreidmarui, taip atsilygindamas už sūnaus žūtį. Asai išpildė savo pažadą ir tapo laisvi, o žiedo prakeiksmas krito ant Hreidmaro šeimos. Fafniras nužudė savo tėvą, pasiėmė visas brangenybes, pasivertė drakonu ir išvijo savo brolį, o pats liko saugoti turto.
Ryokichi Minobe
Ryokichi Minobe (, 1904 m. vasario 5 d. – 1984 m. gruodžio 24 d.) – Japonijos politikas, buvęs Tokijo prefektūros gubernatorius.
Biografija
Gimė Tokijuje, inteligentų šeimoje. Minobės tėvas – tuomet žymus konstitucinės teisės mokslininkas Tacukišis Minobė, motina Tamiko – vyriausia matematiko, pedagogo ir politiko Dairoku Kikučio dukra.
Yovanna
Yovanna (tikrasis vardas – Ioanna Fassou Kalpaxi, ; g. 1940 m. lapkričio 14 d. Amaliada) – graikų dainininkė ir rašytoja.
Baigusi muzikos akademiją Atėnuose, kur mokėsi operos muzikos, nusprendė pradėti pop dainininkės karjerą. Šeštojo dešimtmečio pabaigoje pradėjo dalyvauti vietos festivaliuose, taip pat ir kitose šalyse. Atlikėja tapo labai populiari Sovietų Sąjungoje, ypač Gruzijos TSR.
1965 metais Yovanna Šveicarijos atrankoje su daina Non, à jamais sans toi išrinkta šios šalies atstove dešimtajame Eurovizijos konkurse, kuris vyko kovo 20 d. Neapolyje. Konkurse atlikėja užėmė aštuntą vietą iš 18 dalyvių.
Iki devintojo dešimtmečio pradžios atlikėja ir toliau įrašinėjo dainas, daugiausia Graikijoje ir Vokietijoje. Vėliau Yovanna pradėjo rašytojos karjerą. Iš pradžių rašė poeziją, o 1986 m. paskelbtas jos pirmasis romanas „Άντε γεια“, kuris Graikijoje tapo bestseleriu ir pagal šią knygą buvo sukurtas filmas. Iki šiol Yovanna yra parašiusi septynis romanus.
Jasna
Jasna – populiarus šiaurės Slovakijoje apskritus metus veikiantis kurortas Žemųjų Tatrų kalnuose. Kurortas yra įsikūręs Chopoko kalno šlaituose, jo objektai išsidėstę 900–2024 m aukštyje virš jūros lygio. Šalia – Demanovska dolina slėnis (Demänovská dolina) prie to paties pavadinimo kaimo, kurio dalis yra ir Jasna. Iki rajono centro Liptovsky Mikulašo – 14 km, iš kur lengvai pasiekiama Bratislava (250 km) arba oro uostas Poprade.
Kurortas pasižymi išvystyta infrastruktūra, todėl yra visos galimybės visus metus lankyti Žemųjų Tatrų nacionalinio parko gamtos draustinius ir paminklus (netoliese – Demanovskos Laisvės urvas (Demänovská jaskyňa Slobody) ir Demanovskos ledo urvas (Demänovská ľadová jaskyňa)), užsiimti aktyviu poilsiu ir sportu.
Slidinėjimo kurortas
Žiemą veikia kalnų slidinėjimo trasos. Jasna – vienas geriausių slidinėjimo kurortų Rytų Europoje. Bendras trasų ilgis kurorto šiauriniame ir pietiniame šlaituose – 36,3 km. Didžiausias trasos aukščių skirtumas apie 1 km. Čia yra įvairaus sudėtingumo trasos: nuo lengvų – pradedantiesiems, iki sudėtingų – patyrusiems slidininkams. Kurorte yra įvairaus tipo (krėsliniai, gondoliniai, užtempiantieji) 24 keltuvai, kurių našumas 24 535 žm./val. Keltuvai dirba 8.30 – 15.30 val., o nuo vasario mėn. iki sezono pabaigos 08.30 – 16.00 val. Dvi trasos – „Pretekarska“ ir „Biela Put“ atidarytos ir vakariniam slidinėjimui – 18.00 – 21.00 val. Beveik visose trasose yra panaudojamos dirbtinio sniego patrankos, kurios slidinėjimo sezoną pratęsia nuo gruodžio iki balandžio mėnesio. Atskiri ruožai skirti snieglenčių ir rogučių, slidžių kroso mėgėjams, įrengti sniego parkai, taip pat prieinami ir natūralūs sniegu užkloti šlaitai. Slidinėjimo komplekso duomenys:
Falkonas
Falkonas  – valstija, esanti šiaurės vakarinėje Venesuelos dalyje. Ribojasi su Lara ir Jarakujumi pietuose bei su Sulija vakaruose. Iš šiaurės skalauja Karibų jūra. Tai 10-a pagal plotą ir 11-a pagal gyventojų skaičių šalies valstija. Administracinis centras – Koras.
Geografija
Falkono paviršius išraižytas kalnagūbrių, iškylančių iki 1600 m aukščio. Pakrantėje driekiasi lyguma. Šiaurėje tolyn į Karibų jūrą išsikiša Paragvanos pusiasalis, atskiriantis Venesuelos įlanką. Upių tinklas retas, upės teka į Karibų jūrą (svarbiausia – Tokujas).
Būdingi kseroftinių, dygliuotų krūmų sąžalynai, pajūryje yra nedidelių dykumų (Médanos de Coro). Kalnų šlaituose auga drėgnieji tropiniai miškai. Falkone yra 4 nacionaliniai parkai: Medanos de Koro, Morokojaus, Kebrada del Toro urvo ir Juan Crisóstomo Falcón.
Valstijos simbolis – skėstašakis algarobas (Prosopis juliflora).
Administracinis suskirstymas
Falkonas padalintas į 25 savivaldybes (skliaustuose – administracinis centras):
Gruožninkėliai (Varėna)
Gruožninkėliai – kaimas Varėnos rajono savivaldybėje, 6 km į šiaurės rytus nuo Žilinų, negyvenama pietinė Gruožninkėlių kaimo Trakų rajone dalis, Bytautonių miške. Priklauso viena sodyba.
Bani (upė)
Ilgis su Baulės upe – 775 km.
Upės vandens režimas labai netolygus – Bani vandeningiausia būna nuo rugpjūčio iki gruodžio (liūčių laikotarpiu), o likusią metų dalį būna nusekusi. Bani vanduo plačiai naudojamas laukų drėkinimui, įrengtos Talo ir Dženės užtvankos.
Svarbiausi miestai prie Bani – Sanas, Dženė, Moptis.